L'Ajuntament convoca la segona edició dels premis "Valors Actius en la Gent Gran"
22 març 2018

## L'Ajuntament convoca la segona edició dels premis "Valors Actius en la Gent Gran"22 març 2018Última actualització: 14 juliol 2025

![](../gestion/img/_AO_4309-copia.jpg)  
  

La regidora Liduvina Gil, ha presentat aquest matí en roda de premsa la segona edició dels premis "**Valors Actius en la Gent Gran**". "Amb aquests premis es vol reconéixer i distingir públicament a les persones majors de 60 anys, que amb una actitud positiva, aporten un valor especial a la societat i que serveixen d'estímul per a la resta de la gent gran" va explicar la regidora.  
  
Els reconeixements tindran en compte diversos aspectes com ara l'exemplaritat i l'experiència que ha suposat per a altres persones grans, joves i per a la societat en general; la qualitat en la redacció de l'escrit; l'emocionalitat de l'experiència i l'esperit de superació personal que hagen demostrat.  
El testimoni del candidat o candidata podrà ser elaborat pel protagonista o per una persona que el prepare en nom seu.  
  
La presentació de candidatures es farà a través de correu electrònic a **salutimajors@gmail.**com del 22 de març al 20 d'abril, i a partir del 21 d'abril es publicaran, per a la votació popular al web municipal www.gandia.org els noms dels candidats.  
  
El primer premi consistirà en una estada de cap de setmana per a dues persones en un hotel o balneari de la Comunitat Valenciana mentre que el segon premi consistirà en una tauleta tàctil.  
  
"_L'any passat va resultar ser un gran èxit, amb una gran participació i confiem que aquest any es repetisca_" va finalitzar Liduvina Gil.